## Výzva na predkladanie ponúk v rámci prieskumu trhu

realizovaného za účelom určenia predpokladanej hodnoty zákazky

**Predmet zákazky:**

**“****Vytvorenie jednotného systému umožňujúceho sledovanie vybraných parametrov“**

V Bánovciach nad Bebravou, dňa 02.03.2022

|  |  |
| --- | --- |
| ...............................................................Andrea Hatalováčlen predstavenstva Milsy a.s. | ...............................................................Ing. Rastislav Luptákpredseda predstavenstva Milsy a.s. |

1. **identifikácia zadávateľa**

Názov zadávateľa: Milsy a.s.

IČO: 31412572

Sídlo zadávateľa: Partizánska 224/B, 957 01 Bánovce nad Bebravou

**Kontaktné údaje zadávateľa:**

Kontaktná adresa: Milsy a.s., Partizánska 224/B, 957 01 Bánovce nad Bebravou

Krajina: Slovenská republika

Kontaktná osoba: Ing. Rastislav Lupták

Telefón: +421911015903

E-mail: luptak@milsy.sk

Webová stránka: www.banoveckamliekaren.sk

1. **predmet zákazky**

2.1 Názov predmetu zákazky: Vytvorenie jednotného systému umožňujúceho sledovanie vybraných parametrov

2.2 Nomenklatúra

Spoločný slovník obstarávania (CPV)

**Hlavný predmet:**

48211000-0 - Softvérový balík na vzájomnú prepojiteľnosť počítačových platforiem

48421000-5 - Softvérový balík na správu zariadení

48810000-9 - Informačné systémy

* 1. Stručný opis predmetu zákazky

Predmetom zákazky je:

Vytvorenie jednotného systému umožňujúceho sledovanie vybraných parametrov na základe poskytnutých údajov z riadiacich systémov a na základe požiadaviek z doteraz nemonitorovaných procesov. Tento celok umožní podľa časovej značky na hotovom výrobku zobraziť všetky informácie
o vstupoch do tohto výrobku (od príjmu mlieka, cez jeho skladovanie, tepelné ošetrenie, následné skladovanie a spracovanie v jednotlivých technologických celkoch). Tiež umožní monitorovať všetky materiálové vstupy – prísady, obaly – už od ich príchodu do podniku. Okrem toho aj technologické parametre jednotlivých procesov použitých vo výrobe a identifikáciu osôb zodpovedných za hlavné činnosti na jednotlivých pracoviskách, ale aj vstupujúcich do výrobných priestorov.

Bližšia špecifikácia predmetu zákazky je v Prílohe č. 1A – Špecifikácia predmetu zákazky a v Prílohe č. 1B – Špecifikácia predmetu zákazky – Výkresová časť, ktorá je neoddeliteľnou časťou tejto výzvy.

1. **rozdelenie predmetu zákazky**

3.1 Predmet zákazky nie je rozdelený na časti.

 3.2 Odôvodnenie nerozdelenia predmetu zákazky na časti:

Predmet zákazky tvorí jeden funkčný celok, ktorý nie je možné obstarávať z technických dôvodov samostatne, nakoľko sú technologicky previazané. Procesne by rozdelenie zákazky zadávateľovi spôsobovalo neprimerané problémy a ohrozovalo by samotné procesy vo verejnom obstarávaní. Rozsah predmetu zákazky je štandardným rozsahom, ktorý komplexne dodávajú relevantní dodávatelia na trhu

3.3 Potenciálny dodávateľ predloží ponuku na celý požadovaný rozsah predmetu zákazky.

1. **variantné riešenie**

4.1 Neumožňuje sa predložiť variantné riešenie.

4.2 Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené.

1. **miesto a termín dodávky predmetu zákazky**

5.1 Miesto dodávky predmetu zákazky:

Milsy a.s., Partizánska 224/B, 957 01 Bánovce nad Bebravou

5.2 Termín dodávky predmetu zákazky:

Potenciálny dodávateľ stanoví v rámci svojej ponuky predloženej v rámci prieskumu trhu realizovaného za účelom určenia predpokladanej hodnoty zákazky, aj dĺžku dodacej doby (lehoty dodania) predmetu zákazky. Bližšie informácie ohľadne vypĺňania lehoty dodania sú popísané v Prílohe č. 3 – Návod, pokyny, inštrukcie pre vypĺňanie kalkulácie ceny, ktorá je neoddeliteľnou súčasťou tejto výzvy.

1. **zdroj finančných prostriedkov**

Predmet zákazky bude financovaný zo zdrojov z fondov Európskej únie a z vlastných zdrojov zadávateľa. Program rozvoja vidieka SR. Kód výzvy: 51/PRV/2021

1. **druh zákazky**

 Zákazka na poskytnutie služby

1. **lehota viazanosti ponuky**

Predložená ponuka je viazaná do 30.06.2022

1. **obhliadka miesta dodávky predmetu zákazky**

Zadávateľ odporúča potenciálnym dodávateľom absolvovať obhliadku miesta dodávky predmetu zákazky. V prípade záujmu o vykonanie obhliadky miesta dodávky predmetu zákazky, poprosíme kontaktovať Ing. Juraj Šnirc, telefón: +421911015902, e-mail: snirc@milsy.sk

1. **náklady na ponuku**

10.1 Všetky náklady a výdavky spojené s prípravou a predložením ponuky v rámci prieskumu trhu realizovaného za účelom určenia predpokladanej hodnoty zákazky, znáša potenciálny dodávateľ bez finančného nároku voči zadávateľovi.

10.2 Ponuky doručené na adresu zadávateľa v lehote na predkladanie ponúk sa potenciálnym dodávateľom nevracajú. Zostávajú ako súčasť dokumentácie obstarávania.

1. **miesto a lehota na predkladanie ponuky**

11.1 Ponuku je potrebné doručiť v rámci systému Josephine.

11.2 Lehota na predkladanie ponúk je stanovená **do 11.03.2022 do 15.00 hod.**

1. **preskúmanie ponúk**

Do procesu vyhodnocovania ponúk budú zaradené tie ponuky, ktoré boli doručené v lehote
na predkladanie ponúk, budú platné, pričom vyhodnocovanie týchto ponúk bude neverejné.

1. **spôsob určenia ceny**

13.1 Cena za predmet zákazky musí byť stanovená v súlade so zákonom o cenách v znení neskorších predpisov a vyhlášok (v súlade s aktuálne platnou legislatívou).

13.2 Cena za predmet zákazky musí byť vyjadrená ako cena za kompletné plnenie predmetu zákazky. Cena, ktorú potenciálny dodávateľ v ponuke uvedie, sa za takú považovať aj bude.

13.3 Potenciálny dodávateľ naceňuje kalkuláciu ceny podľa Prílohy č. 2 - Kalkulácia ceny, ktorá je neoddeliteľnou súčasťou tejto výzvy. Celková cena, ktorú uvedie potenciálny dodávateľ vo svojej ponuke, musí zodpovedať cenám obvyklým v danom mieste a čase. Cena môže obsahovať maximálne dve desatinné miesta

13.4 Cena za predmet zákazky je maximálna a musí obsahovať všetky plnenia nevyhnutné pre riadne splnenie predmetu zákazky.

1. **spôsob na základe, ktorého bude určená predpokladaná hodnota zákazky**

Určenie predpokladanej hodnoty zákazky, bude zadávateľom určená ako priemer doručených cenových ponúk, podľa vyplnenej kalkulácie ceny, ktorá sa nachádza v Prílohe č. 2 tejto výzvy.

1. **obsah ponuky**

**Ponuka predložená potenciálnym dodávateľom musí obsahovať nasledovný dokument:**

15.1 Nacenenú / vyplnenú / podpísanú kalkuláciu ceny podľa Prílohy č. 2 tejto výzvy.

**Neoddeliteľné prílohy tejto výzvy sú:**

**Príloha č. 1a - Špecifikácia predmetu zákazky**

**Príloha č. 1b - Špecifikácia predmetu zákazky – Výkresová časť**

**Príloha č. 2 - Kalkulácia ceny**

**Príloha č. 3 - Návod, pokyny, inštrukcie pre vypĺňanie kalkulácie ceny**

**Príloha č. 1a – Špecifikácia predmetu zákazky**

|  |
| --- |
| **Názov predmetu zákazky: Vytvorenie jednotného systému umožňujúceho sledovanie vybraných parametrov** |
|  |
| **Špecifikácia predmetu zákazky:** Vytvorenie jednotného systému umožňujúceho sledovanie vybraných parametrov na základe poskytnutých údajov z riadiacich systémov a na základe požiadaviek z doteraz nemonitorovaných procesov. Tento celok umožní podľa časovej značky na hotovom výrobku zobraziť všetky informácie o vstupoch do tohto výrobku (od príjmu mlieka, cez jeho skladovanie, tepelné ošetrenie, následné skladovanie a spracovanie v jednotlivých technologických celkoch). Tiež umožní monitorovať všetky materiálové vstupy – prísady, obaly – už od ich príchodu do podniku. Okrem toho aj technologické parametre jednotlivých procesov použitých vo výrobe a identifikáciu osôb zodpovedných za hlavné činnosti na jednotlivých pracoviskách, ale aj vstupujúcich do výrobných priestorov.  |
|  |
| **p.č.** | **Požiadavky na predmet zákazky** |
| **Všeobecné požiadavky** |
| **1.** | Vytvorenie jednotného systému umožňujúceho sledovanie vybraných parametrov na základe poskytnutých údajov z riadiacich systémov a na základe požiadaviek z doteraz nemonitorovaných procesov. |
| **2.** | Zápis dát do databázy |
| **3.** | Spojenie dát do celku tak, aby pre každý produkt bolo možné vysledovať pôvod použitého mlieka, cestu presunu mlieka v rámci mliekarne, technologické parametre spracovania mlieka, pohyb a technologické parametre výroby a spracovania polotovarov až po zabalený hotový produkt. |
| **4.** | Identifikácia osôb vstupujúcich do prevádzky a zodpovedných osôb na jednotlivých pracoviskách |
| **5.** | Vytvorenie rozhrania pre monitorovanie procesov v reálnom čase a ich monitorovanie |
| **6.** | Vytvorenie rozhrania vrátane vyhľadávania pre vysledovateľnosť |
| **7.** | Vysledovateľnosť v systéme v oboch smeroch (od výstupu k vstupom a od vstupov k výstupom) |
| **8.** | Zabezpečenie bezdrôtového HW a SW vybavenia na miesta, kde nie je možné získať dáta z existujúcich systémov, resp. je potrebné ručné zadanie dát |
| **9.** | Vytvorenie rozhrania pre vyhodnocovanie efektivity procesov |
| **10.** | HW použitý vo výrobe na zadávanie dát so zvýšenou odolnosťou voči vode a rozbitiu – krytie min. IP 68 a pre prenosné zariadenia aj MIL-STD-810 |
| **11.** | Identifikácia baleného produktu – EAN, dátum spotreby |
| **12.** | Použité prvky pri tvorbe jednotného systému, ktoré môžu prísť do styku s otvorenou potravinou, musia dodržať požiadavky Nariadenia EÚ č. 1935/2004 a 10/2011 (vrátane certifikátov) |
| **Príjem mlieka** |
| **13.** | Vyčítanie dát z PLC – identifikácia príjmového miesta, cisterny a fariem, príjmového tanku, teploty, hladín v tankoch, množstvo prijatého mlieka, časová značka.  |
| **14.** | Spojenie dát s denníkom laboratórnej kontroly  |
| **Pasterizačná stanica** |
| **15.** | Vyčítanie dát z PLC – identifikácia príjmového tanku, z ktorého sa čerpá na pastér, pastéru (1,2), použitej odstredivky (1,2), strediska výstupu (alebo priamo zásobného tanku), pasterizačnej teploty, rozdielu tlakov, výstupnej teploty, objemu pasterizovaného mlieka, časová značka. |
| **16.** | Vyčítanie dát z PLC – pasterizácia smotany. Identifikácia zásobného tanku, z ktorého sa čerpá na pastér, pasterizačnej teploty, rozdielu tlakov, výstupnej teploty, objemu pasterizovanej smotany a výstupu.  |
| **Syráreň** |
| **17.** | Vyčítanie dát z PLC - Identifikácia príjmového tanku na stredisku, objem prijatého mlieka, teplota, hladiny v tankoch, stav miešadiel. |
| **18.** | Vyčítanie dát z PLC – identifikácia príjmového tanku (výdaj na výrobník), objem vydaného mlieka, výrobníka, technologických parametrov (teplota, miešanie, krájanie, otáčky miešadiel, ohrev, odsávanie srvátky, vypúšťanie), časové značky. |
| **19.** | Identifikácia poradia výroby a pridania prídavných látok (ručné zadanie) |
| **20.** | Vyčítanie dát z PLC – lisovanie – program, čas |
| **21.** | Vode a čistiacej chémii odolné označenie vozov na syreninu |
| **22.** | Priradenie výroby ku konkrétnym vozom (ručné zadanie) |
| **23.** | Monitoring času fermentácie a dosiahnutého pH  |
| **24.** | Priradenie vozu (výroby) k pariacemu stroju, časová značka (ručné zadanie). |
| **25.** | Vode a čistiacej chémii odolné označenie vozov a podvozkov používaných na presun v rámci procesu |
| **26.** | Označenie a monitoring pridávania „reworku“ (ručné zadanie) |
| **27.** | Priradenie výroby, miesta spracovania, druhu výrobku k vozu/podvozku, časové značky začiatku a konca nakladania na voz/podvozok (ručné zadanie) |
| **28.** | Pri formovaných produktoch, ktoré prechádzajú soľným kúpeľom, monitorovať čas solenia, identifikácia soľnej sekcie a následné priradenie k vozu/podvozku (ručné zadanie) |
| **29.** | Vyčítanie dát z PLC – pri údených produktoch monitoring údenia – teplota a čas |
| **30.** | Pri neúdených a už vyúdených produktoch monitoring času skladovania v chladiarni vrátane priebehu teplôt |
| **31.** | Priradenie vozov/podvozkov k baličkám (môže ich byť súčasne viac pri jednej baličke), časové značky začiatku a konca spracovania vozu/podvozku (ručné zadanie) |
| **32.** | Identifikácia baleného produktu, dátumu spotreby prípadne balenia na zásobu (ručné zadanie) |
| **Jogurtáreň** |
| **33.** | Vyčítanie dát z PLC - Identifikácia príjmového (zásobného) tanku na stredisku, objem prijatého mlieka/smotany, teplota, hladiny v tankoch, stav miešadiel. |
| **34.** | Monitoring priebehu pasterizácie (čas, teplota) |
| **35.** | Identifikácia tanku na výstupe z pastéra (fermentačný tank) (ručné zadanie) |
| **36.** | Monitoring fermentačného procesu – časová značka prídavku kultúry (ručné zadanie), monitoring teploty, stavu miešadiel, hladiny v tankoch |
| **37.** | Monitoring plnenia – z ktorého fermentačného tanku sa plní, aký produkt, výkon, časové značky začiatku a konca plnenia |
| **Nátierky – „nová linka“** |
| **38.** | Vyčítanie dát z PLC - identifikácia príjmového tanku na stredisku, objem prijatej smotany, teplota, hladiny v tankoch, stav miešadiel. |
| **39.** | Monitoring predfermentačného spracovania – indentifikácia zásobného tanku na stredisku, záznam termizácie. Identifikácia výstupného tanku.  |
| **40.** | Monitoring chladenia na fermentačnú teplotu |
| **41.** | Časová značka prídavku kultúry (ručné zadanie) |
| **42.** | Monitoring prečerpania do fermentačného tanku. |
| **43.** | Monitoring fermentačného procesu – časová značka prídavku kultúry (ručné zadanie), monitoring teploty, stavu miešadiel, hladiny v tankoch |
| **44.** | Monitoring prečerpania do termizačných kotlíkov (objem, identifikácia kotlíka) |
| **45.** | Monitoring termizácie (teplota, čas)  |
| **46.** | Monitoring plnenia - identifikácia plničky, produktu, výkonu, časová značka začiatku a konca plnenia (ručné zadanie) |
| **Nátierky – „stará linka“** |
| **47.** | Ručné zadávanie pohybov smotany (tanky, množstvá, teplota, časové značky). |
| **48.** | Vyčítanie dát z PLC – záznam termizácie (čas, teplota) |
| **49.** | Monitoring plnenia - identifikácia plničky, produktu, výkonu, časová značka začiatku a konca plnenia (ručné zadanie) |
| **Masliareň** |
| **50.** | Vyčítanie dát z PLC - identifikácia príjmového tanku smotany na stredisku, objem prijatého smotany, teplota, hladiny v tankoch, stav miešadiel. |
| **51.** | Monitoring výkonu baličky  |
| **52.** | Identifikácia baleného produktu (ručné zadanie) |
| **Tvaroháreň** |
| **53.** | Identifikácia vane, do ktorej sa napúšťa mlieko (ručné zadanie) |
| **54.** | Monitoring teploty mlieka vo vani |
| **55.** | Časová značka prídavku kultúry (ručné zadanie) |
| **56.** | Monitoring plnenia - identifikácia plničky, produktu, z ktorej vane produkt pochádza, výkonu, časová značka začiatku a konca plnenia (ručné zadanie) |
| **CIP procesy** |
| **57.** | Vyčítanie dát z PLC - záznamy všetkých CIP procesov v závode – program, zariadenie, časová značka |
| **MTZ sklady** |
| **58.** | Monitoring prichádzajúcich materiálov a ich umiestnenia v skladoch MTZ (ručné zadanie) |
| **59.** | Monitoring výdaja materiálov zo skladov MTZ do výroby (ručné zadanie) |
| **60.** | Monitoring materiálov vstupujúcich do výrobných procesov (ručné zadanie) |

**Príloha č. 2 – Kalkulácia ceny**

**KALKULÁCIA CENY**

Ide o predloženie cenovej ponuky za účelom určenia predpokladanej hodnoty zákazky

**Názov predmetu zákazky:** Vytvorenie jednotného systému umožňujúceho sledovanie vybraných parametrov

**Rozdelenie predmetu zákazky na časti:** nie

**Názov zadávateľa zákazky:** Milsy a.s., Partizánska 224/B, 957 01 Bánovce nad Bebravou

**Potenciálny dodávateľ (názov a sídlo):** vyplní potenciálny dodávateľ

**IČO:** vyplní potenciálny dodávateľ

**Platiteľ DPH:** vyplní potenciálny dodávateľ (uvedie ÁNO alebo NIE)

**Kontaktná osoba:** vyplní potenciálny dodávateľ

**Kontaktný e-mail:** vyplní potenciálny dodávateľ

**Názov predmetu zákazky**

Vytvorenie jednotného systému umožňujúceho sledovanie vybraných parametrov

|  |  |  |  |  |  |  |
| --- | --- | --- | --- | --- | --- | --- |
| **p.č.** | **Položka**  | **Obchodné meno výrobcu logického celku (ponúknutého predmetu zákazky)** | **Typové označenie logického celku alebo názov logického celku (ponúknutého predmetu zákazky)** | **Jednotková cena v EUR bez DPH**  | **Počet** | **Cena celkom****v EUR bez DPH**  |
| 1. | Vytvorenie jednotného systému umožňujúceho sledovanie vybraných parametrov |  |  |  | 1 ks |  |
| **Celková cena v EUR bez DPH** *(Za kompletnú realizáciu predmetu zákazky)* |  |

Termíny dodávky

|  |  |  |
| --- | --- | --- |
| **p.č.** | **Položka** | **Lehota dodania v kalendárnych dňoch** |
| 1. | Kompletné dodanie predmetu zákazky  |  |

Čestne prehlasujeme, že akceptujeme všetky požiadavky zadávateľa a tieto požiadavky sme zahrnuli
do predloženej cenovej ponuky. Zároveň potvrdzujeme, že nami vypracovaná cenová ponuka zodpovedá cenám obvyklým v danom mieste a čase. Zároveň prehlasujeme, že špecifikácia predmetu zákazky uvedená v Prílohe č. 1A a v Prílohe č. 1B výzvy na predkladanie ponúk je úplná, zrozumiteľná a jasná a je na základe nej možné predložiť vyššie uvedenú cenovú ponuku.

V ................................ dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka
*(v prípade ak pečiatku potenciálny dodávateľ používa)*

štatutárneho zástupcu oprávneného vystupovať
za potenciálneho dodávateľa alebo iná oprávnená osoba resp. osoba splnomocnená na zastupovanie potenciálneho dodávateľa

**Príloha č. 3 - Návod, pokyny, inštrukcie pre vypĺňanie kalkulácie ceny**

**Návod/pokyny/inštrukcie pre potenciálneho dodávateľa pre vyplnenie cenovej ponuky:**

**Pokyny ku vypĺňaniu cenovej ponuky**

Potenciálny dodávateľ musí uviesť v príslušnom políčku: obchodné meno výrobcu logického celku (ponúknutého systému) a typové označenie logického celku alebo názov logického celku (ponúknutého systému). Potenciálny dodávateľ musí v rámci kalkulácie ceny v rámci výzvy na predkladanie ponúk naceniť v požadovanej položke, všetky činnosti zodpovedajúce kompletnej realizácii (dodaniu) systému (celková cena, ktorú potenciálny dodávateľ v ponuke uvedie, sa za takú považovať aj bude). Celková cena, ktorú uvedie potenciálny dodávateľ vo svojej ponuke, musí zodpovedať cenám obvyklým v danom mieste a čase.

**Pokyny pre tabuľku termínová ponuka**

Zadávateľ požaduje, aby potenciálny dodávateľ uviedol lehotu dodania systému v kalendárnych dňoch. Lehotu dodania požadujeme uviesť najmä kvôli stanoveniu objektívnej lehoty dodania v rámci následne realizovaného zadávania zákazky tak, aby lehota určená zadávateľom bola objektívne stanovená, transparentná, žiadneho potenciálneho dodávateľa nediskriminovala, aby jej dĺžka nezabraňovala čestnej hospodárskej súťaži. Lehotu dodania v kalendárnych dňoch uvádzajte takú, za akú by ste boli schopný dodať systém v prípade, že by ste sa stali víťazom zadávania zákazky a podpísali zmluvu so zadávateľom, teda od účinnosti zmluvy.